## Szakmai program 2.10. fejezete

## A felvétel és az átvétel helyi szabályai

Az intézmény tanulói közé felvétel vagy átvétel útján lehet bejutni, amely jelentkezés alapján történik.

A felvétel-átvétel helyi szabályainak kialakításánál figyelembe vettük, hogy a szakképzés kiemelt céljainak tükrében megjelenjen egy *nagyfokú rugalmasság*. Korábbi tanulmányok, szakmai tapasztalatok beszámítása, eltérő tanulási utak felkínálása, közismeret nélküli, rövidebb képzési idő, online oktatás, illetve szakképzés-specifikus feltételként a KKK-ban megfogalmazott alkalmassági szabályok meghatározó szerepe az egyes ágazati alapoktatásra vagy szakmai képzésekre való felvételi, illetve átvételi döntések folyamatában.

**1. Felvétel**

Iskolánk a felvételi kérelmekről az alábbiak szerint dönt:

* az iskola igazgatója a felvételi kérelmekről a jelentkező általános iskolai tanulmányait igazoló bizonyítványában, illetve félévi értesítőjében szereplő értékelése, minősítése alapján dönt,
* amennyiben az iskolában a felvételi eljárás évét megelőző három év átlagában a jelentkezők száma adott ágazatban több, mint háromszorosan meghaladja a felvehető tanulók számát központi írásbeli vizsgát, illetve szóbeli vizsgát tartunk.

A központi írásbeli vizsgán az oktatásért felelős miniszter által kiadott egységes feladatlapokat használjuk. Központi írásbeli vizsga, illetve szóbeli vizsga esetén a központi írásbeli vizsga eredménye, illetve a szóbeli vizsga, továbbá az általános iskolai tanulmányokat igazoló bizonyítványában, illetve félévi értesítőben szereplő értékelés, minősítés alapján döntünk a felvételről.

A jelentkezés rendjét és a felvételi eljárást jogszabály szabályozza.

Iskolánk felvételi tájékoztatót készít, és azt a honlapján nyilvánosságra hozza, valamint a KIFIR rendszerében október 20-áig elhelyezi.

**2. Átvétel**

Másik intézményből történő átvételről az igazgató dönt az alábbiak szerint:

A felsőbb évfolyamra jelentkezéskor az iskola vizsgálja a: *tanuló megelőző tanulmányait, a választandó ágazat (szakma, szakirány), adott osztály befogadóképességét, az osztály szakmai profilját, struktúráját.* Az átvételt megelőzően az iskola különbözeti vizsgát írhat elő a jelentkezőnek.

A vizsga idejét az iskola igazgatója határozza meg.

Az átvétel igazgatói határozattal engedélyezhető:

* előzetes tanulmányok beszámításával,

továbbá:

* szükség esetén különbözeti vizsgával,
* egyéni segítségnyújtással,
* türelmi idő biztosításával,
* évfolyamismétléssel.

A szakképzésre vonatkozó további átvételi szabályokat az iskola *Képzési programja* tartalmazza.